stanford-oval/wikipedia huggingface dataset:
John Fleck

John Alexander Fleck (s. 24. elokuuta 1991 Glasgow) on skotlantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Sheffield Unitedia.
Fleck pelasi Rangersin joukkueessa Skotlannin Valioliigassa 41 ottelua ja teki kaksi maalia vuosina 2007–2012. Mestarien liigassa hän pääsi kahtena kautena yhteensä neljässä ottelussa vaihtopelaajana kentälle. Englantiin hän siirtyi tammikuussa 2012 lainalle Englannin mestaruussarjassa pelanneeseen Blackpooliin, jossa pelasi seitsemän liigaottelua. Kesällä 2012 hän siirtyi Coventry Cityyn ja kesällä 2016 Sheffield Unitediin.
Ensimmäisen ottelunsa Englannin Valioliigassa Fleck pelasi Sheffield Unitedissa elokuussa 2019. Hän pelasi kaudella 2019–2020 Valioliigassa 30 ottelua, joista 26:ssa täydet minuutit. Ensimmäisen maalinsa Valioliigassa hän teki marraskuussa kauden yhdeksännessä ottelussaan Burnleyä vastaan. Kolmisen viikkoa myöhemmin hän teki maalin Manchester Unitedia ja joulukuussa kaksi maalia Aston Villaa vastaan. Tammikuussa hän teki kauden viidennen liigamaalinsa tasoittaessaan loppunumeroiksi 1–1 ottelussa Arsenalia vastaan. Kaudella 2020–2021 hän pelasi Valioliigassa 31 ottelua, joista 26 ottelussa täyden peliajan, eikä tehnyt yhtään maalia. Mestaruussarjassa hän on Sheffield Unitedissa pelannut 147 ottelua ja tehnyt kuusi maalia.
Fleck on pelannut Skotlannin alle 17-, 19- ja 21-vuotiaiden maajoukkueissa. Hän on pelannut Skotlannin A-maajoukkueessa viisi ottelua: lokakuussa 2019 avauskokoonpanossa EM-karsinnassa Venäjää vastaan, marraskuussa 2019 vaihtopelaajana viimeiset hetket EM-karsintaottelussa Kazakstania vastaan, syys-lokakuussa 2020 avauskokoonpanossa kansojen liigassa Tšekkiä ja Slovakiaa vastaan sekä maaliskuussa 2021 vaihdosta kentälle tulleena MM-karsintaottelussa Färsaaria vastaan.
Jenni Kuosa

Jenni Kuosa
Jenni Lilian Kuosa (s. 27. elokuuta 1977 Vantaa) on jo aktiiviuransa lopettanut suomalainen golfin pelaaja. Ammattilaisena vuodesta 2004 lähtien pelannut Kuosa ehti pelata Ladies European Tourilla kaikkiaan 124 kilpailua ennen päätöstää vetäytyä kilpakentiltä vuonna 2012. Tämän jälkeen hän on halunnut jakaa vuosien varrella golfissa oppimiaan taitoja ja panostanut opettamiseen.
Käännös suomeksi
Johann Kaspar Lavater

| Johann Kaspar Lavater |
| --- | --- |
 Johann Kaspar Lavater
Henkilötiedot
Syntynyt: 1741
Kuollut: 1801 (59–60 vuotta)
Ammatti:  pappi, kirjailija
Kirjailija
Äidinkieli: saksa
Tuotannon kieli: saksa
Kirjallinen suuntaus: Sturm und Drang
Pääteokset:  Geheimes Tagebuch von einem Beobachter seiner selbst
Aiheesta muualla
Löydä lisää kirjailijoitaKirjallisuuden teemasivulta
Johann Kaspar Lavater (1741–1801) oli sveitsiläinen pappi ja kirjailija, Sturm und Drang -aikakauden merkittävimpiä henkilöitä. Hän toimi vuodesta 1786 Zürichin Pietarinkirkon ensimmäisenä pappina. Lavaterilla oli loistavat saarnaajalahjat, ja hän oli vakaumuksiltaan järkähtämätön. Hän esitti ajatuksensa rohkeasti vastustaessaan kantonihallituksen liian ankaria toimenpiteitä, kansanvallan liioitteluja ja Ranskan vallankumouksen väkivaltaisuuksia. Tämän vuoksi Sveitsin hallitus rupesi epäilemään Lavateria liittolaisuudesta Venäjän ja Itävallan kanssa. Niinpä hän joutui kärsimään Baselissa jonkin aikaa vankeusrangaistusta. Zürichin piirityksen aikana Lavater haavoittui luodista ja kuoli. Lavaterin luonteessa oli suuria vastakohtaisuuksia.
Lavaterilla oli rikas mielikuvitus, syvä runollinen mieli, mutta häneltä puuttui taiteellinen muovailukyky ja suhtaisuus. Luonnostaan hän oli hurskas, lempeä ja vaatimaton, mutta ei aina tunnollinen keinojen valinnassa, kun oli kyseessä tavoitteiden toteuttaminen. Lavaterin pääteoksia ovat Aussichten in die Ewigkeit (1768–1778); Geheimes Tagebuch von einem Beobachter seiner selbst (1772–1773) ja Physiognomische Fragmente (1775–1778), teos, joka vaikutti huomattavasti Lavaterin aikalaisiin, johon Goethe antoi avustustaan ja johon Lavaterin maine etupäässä perustuu. Lavaterin runoteokset, kuten Schweizerlieder (1767), Abraham und Isaak (1776), Jesus Messias (1780) osoittavat selvästi Friedrich Gottlieb Klopstockin vaikutusta. Lavaterin valitut teokset ilmestyivät 1841–1844.
Suomalaisessa virsikirjassa on yksi Lavaterin virsitekstiin pohjautuva virsi: numero 40 "Oi nimi kaikkein suloisin" (O süssester der Namen all), jonka on suomentanut Julius Krohn 1880. Se otettiin virsikirjaan 1886.
Aiheesta muualla

Kuvia tai muita tiedostoja aiheesta Johann Kaspar Lavater Wikimedia Commonsissa
John Flanagan (yleisurheilija)

| Mitalit | Mitalit | Mitalit |  |
| --- | --- | --- | --- |
|  John Flanagan |  John Flanagan |  John Flanagan |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | moukari |  |
|  Kultaa | St. Louis 1904 | moukari |  |
|  Kultaa | Lontoo 1908 | moukari |  |
|  Hopeaa | St. Louis 1904 | painonheitto |  |
John Joseph Flanagan (28. tammikuuta 1868 Kilfinane, Irlanti – 3. kesäkuuta 1938 Kilmallock, Irlanti) oli irlantilaissyntyinen, mutta arvokisoissa Yhdysvaltoja edustanut moukarinheittäjä ja kolminkertainen olympiavoittaja.
Kun moukarinheitto oli vielä lapsenkengissään, eivätkä käytännöt olleet vielä yhtäläiset, oli heittoväline 1800-luvun loppupuolella puuvarteen kiinnitetty lyijykuula. Flanagan oli siirtolaisena muuttanut New Yorkiin ja hän heitti puuvartista moukaria vuonna 1897 maailmanennätyslukemiin 45,92 metriä. Sittemmin amerikkalaiset kehittivät nykyaikaisen moukarimallin, jossa hieman yli 7 kilogramman painoinen kuula on kiinnitettynä teräsvaijeriin. Flanagan heitti kyseisellä mallilla ensimmäisenä ihmisenä 50 metriä.
Flanagan edusti kilpaurallaan Yhdysvaltoja. Amerikan amatööriurheiluliiton mestaruuden hän voitti vuosina 1897–1899 sekä 1901–1902 ja 1906–1907. Olympiakultaa hän voitti kolmesti peräkkäin: 1900 Pariisissa tuloksella 49,73, 1904 Saint Louisissa tuloksella 51,23 ja 1908 Lontoossa tuloksella 51,92. Kaikki kolme voittotulosta olivat olympiaennätyksiä. 1904 hän kilpaili myös painonheitossa, jossa sijoittui hopealle tuloksella 10,16, sekä kiekonheitossa, jossa tuloksena oli neljäs sija. Vuonna 1908 hän kilpaili moukarin lisäksi köydenvedossa. 24. heinäkuuta 1909 Flanagan heitti moukarin ME-tuloksen 56,18 metriä ja on kaikkien aikojen vanhimpana yleisurheilun maailmanennätyksen rikkonut urheilija (41 vuotta, 177 päivää).
Kuten monet irlantilaissiirtolaiset, myös Flanagan työskenteli New Yorkissa poliisina. Vuonna 1911 hän palasi takaisin kotimaahansa, jossa eli kuolemaansa saakka. Irlannissa hän voitti vielä moukarinheittokilpailun maaottelussa Skotlantia vastaan.
Johannes Joachim Degenhardt

Johannes Joachim Degenhardt lokakuussa 2001
Johannes Joachim Degenhardt (31. tammikuuta 1926 – 25. heinäkuuta 2002) oli saksalainen pappi, joka toimi Paderbornin katolisena arkkipiispana vuodesta 1974. Hänestä tuli myös kardinaali vuonna 2001. Hän ei kuitenkaan ennättänyt osallistua yhteenkään konklaaviin.
Degenhardtin seuraajaksi astui Paderbornissa Hans-Josef Becker.
Aiheesta muualla

Catholic-hierarchy.org: Johannes Joachim Cardinal Degenhardt (englanniksi)
The M+M’s Tour

The M+M's Tour oli Britney Spearsin promokiertue. Kiertue käsitti ainoastaan Yhdysvallat. Sielläkin se kävi vain kuudessa kaupungissa.
Kappaleet

”…Baby One More Time”
”I’m a Slave 4 U”
”Breathe On Me”
”Do Somethin’”
”Toxic”
Kiertueaikataulu

1.5.2007 San Diego, Yhdysvallat
2.5.2007 Anheim, Yhdysvallat
3.5.2007 Los Angeles, Yhdysvallat
6.5.2007 Las Vagas, Yhdysvallat
19.5.2007 Orlando, Yhdysvallat
20.5.2007 Miami, Yhdysvallat
The Luxury Gap

| The Luxury Gap Heaven 17 |
| --- | --- | --- |

Studioalbumin tiedot
 Äänitetty : Townhouse Studios, AIR Studios Oxford St
 Julkaistu: 8. huhtikuuta 1983
 Tuottaja(t): British Electric Foundation Greg Walsh
 Tyylilaji: synthpop
 Kesto: 37.39
 Levy-yhtiö: Virgin
Listasijoitukset
  Britannian albumilista: 4.  Suomen virallinen lista: 13.  Topplistan: 17.
Heaven 17:n muut julkaisut
| Penthouse and Pavement 1981 | The Luxury Gap 1983 | How Men Are 1984 |
Singlet albumilta The Luxury Gap
 ”Let Me Go” Julkaistu: 30. lokakuuta 1982  ”Temptation” Julkaistu: 8. huhtikuuta 1983  ”We Live So Fast” Julkaistu: 8. huhtikuuta 1983  ”Come Live with Me” Julkaistu: 24. kesäkuuta 1983  ”Crushed by the Wheels of Industry” Julkaistu: 29. syyskuuta 1983
The Luxury Gap on englantilaisen synthpop-yhtyeen Heaven 17:n toinen studioalbumi. Albumi julkaistiin alun perin huhtikuussa 1983 Virgin Records -levy-yhtiöllä. The Luxury Gap on yhtyeen parhaiten myynyt albumi, myyden platinaa. Albumi sijoittui Britannian albumilistan sijalle 4. ja siitä tuli myös vuoden 1983 17:nneksi myydyin albumi. Suomessa albumi sijoittui Suomen virallisen listan sijalle 13. ja oli musiikkilistalla yhteensä seitsemän viikkoa.
Toisin kuin yhtyeen esikoisalbumi Penthouse and Pavement, The Luxury Gapin singlet sijoittuivat musiikkilistoille vahvasti, erityisesti ”Temptation”, joka sijoittui Britannian singlelistan sijalle 2. Single oli myös vuoden 1983 34:nneksi myydyin single. Muita hittikappaleita olivat ”Come Live with Me”, joka sijoittui Britannian singlelistan sijalle 5. ja ”Crushed by the Wheels of Industry”, joka sijoittui Britannian albumilistan sijalle 17. Ensimmäinen single ”Let Me Go” sijoittui Suomen virallisen listan sijalle 24.
Kappaleet

Kaikki kappaleet säv. ja san. Glenn Gregory, Ian Craig Marsh ja Martyn Ware.
Crushed by the Wheels of Industry – 5.54
Who’ll Stop the Rain – 3.04
Let Me Go – 4.23
Key to the World – 3.42
Temptation – 3.34
Come Live with Me – 4.18
Lady Ice and Mr Hex – 3.46
We Live So Fast – 3.49
The Best Kept Secret  – 5.09
Arvostelut

AllMusic:
Christgau’s Record Guide: B+
PopMatters: 5/10
Record Collector:
Jenni Matola

Jenni Matola (s. 9. toukokuuta 2004) on suomalainen pesäpalloilija. Matola edustaa Superpesiksessä pelaavia Seinäjoen Maila-Jusseja. Hänen kasvattajaseuransa on Ylivieskan Kuula. Matola kuului Lännen joukkueeseen tyttöjen Itä-Länsi-ottelussa vuonna 2022. Matola valittiin naisten Itä-Länsi-otteluun vuonna 2023. Hän pelaa ulkokentällä kolmosvahtina. Matola on pelannut 11 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 14 juoksua ja kerännyt 39 kärkilyöntipistettä. Tilastot päivitetty 22. kesäkuuta 2023.
Jemenin vaakuna

Jemenin vaakuna, oli myös käytössä Pohjois-Jemenin aikana.
Jemenin vaakuna on Jemenin tunnus. Siihen on kuvattu kultainen kotka, joka pitelee jaloissaan nauhaa. Nauhassa lukee الجمهورية اليمنية Al-Jumhuriyyah Al-Yamaniyah eli Jemenin tasavalta. Keskellä olevassa kilvessä on kahvipensas, Maribin pato, sininen tausta ja neljä kellertävää raitaa. Kotkan molemmin puolin on lipputanko, jossa on Jemenin lippu.
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
John Webber

John Webber (6. lokakuuta 1751 Lontoo, Yhdistynyt kuningaskunta – 29. toukokuuta 1793 Lontoo) oli englantilainen taidemaalari ja tutkimusmatkailija.
Webberin isä oli sveitsiläinen, Lontooseen muuttanut kuvanveistäjä Abraham Wäber. Webber sai peruskoulutuksensa Bernissä Sveitsissä, mutta taideopinnot hän suoritti Pariisissa. Hän oli mukana tutkimusmatkailija James Cookin matkoilla. Hän tuli tunnetuksi Polynesiaa ja Alaskaa kuvaavista töistään.
Sandwichsaarten päällikkö 1787, öljy
Abbey Mill, Shrewsbury, öljy
Merisaukko
Mies Nootkansalmelta
Kapteeni Cookin kuolema
Aiheesta muualla

Kuvia tai muita tiedostoja aiheesta John Webber Wikimedia Commonsissa
Thora Meincke

Thora Halberg Meincke (23. toukokuuta 1877 Odense – 26. joulukuuta 1911) oli tanskalainen näyttelijä. Meincke näytteli koko uransa ajan Dagmarsteaterissa ja esiintyi lisäksi neljässä elokuvassa. Hän oli näyttelijä Anna Larssenin sisar ja oli naimisissa näyttelijä Albrecht Schmidtin kanssa.
Filmografia

En rekrut fra 1864 (1910)
Himlens straf (1910)
Valkoisen orjakaupan viimeisin uhri (Den hvide slavehandels sidste offer, 1911)
Suurkaupungin yöelämän seuraukset (Ved fængslets port, 1911)
Aiheesta muualla

Thora Meincke Internet Movie Databasessa. (englanniksi)
Jenni Lahtinen

| Jenni Lahtinen> Henkilötiedot.Uran tiedot |
| --- | --- |
Laji:  kilpakävely
Jenni Helena Lahtinen (s. 16. heinäkuuta 1981 Tampere) on suomalainen kilpakävelijä, joka edustaa Ikurin Virettä. Lahtinen on saavuttanut maantiekävelyn SM-kilpailuissa 20 kilometrin kävelyssä hopeaa vuonna 2005 ja pronssia vuosina 2008, 2011 ja 2015. Viestijuoksun SM-kilpailuissa hänellä on 3 × 3 000 metrin kävelyviestistä hopeaa vuodelta 2003 ja pronssia vuosilta 1999, 2000, 2002 ja 2006. Sisäratojen SM-kilpailuista hänellä on 3 000 metrin kävelystä pronssi vuodelta 2007.
Thora Birch

| Thora Birch |
| --- | --- |
 Thora Birch vuonna 2006
Henkilötiedot
Syntynyt: 11. maaliskuuta 1982 (ikä 42) Los Angeles, Kalifornia, Yhdysvallat
Ammatti:  Näyttelijä
Näyttelijä
 Nimikirjoitus
Aiheesta muualla
IMDb
Elonet
Thora Birch (s. 11. maaliskuuta 1982 Los Angeles, Kalifornia, Yhdysvallat) on yhdysvaltalainen näyttelijä. Hänen vanhempansa olivat pornonäyttelijät Carol Connors ja Jack Birch (mm. elokuvassa Syväkurkku, 1972).
Filmografiaa

Rakkauden keidas (Paradise, 1991) – Billie Pike
Näkymätön vihollinen (Patriot Games, 1992) – Sally Ryan
Hokkus Pokkus (Hocus Pocus, 1993)
Taskuvaras (Monkey Trouble, 1994)
Isku Kolumbiaan (Clear and Present Danger, 1994) – Sally Ryan
Now and Then (1995)
Alaska (1996)
Surun aika (Night Ride Home, 1999)
American Beauty (1999) – Jane Burnham
Ghost World (2000) – Enid
Dungeons & Dragons (2000)
Surmanloukku (The Hole, 2001) – Liz Dunn
Silver City (2004)
Slingshot (2005) – April
Dark Corners (2006) – Susan Hamilton / Karen Clarke
Train (2008) – Alexandra "Alex" Roper
Winter of Frozen Dreams (2009) – Barbara Hoffman
Deadline (2009) – Lucy Woods
Petunia (2012) – Vivian Petunia
The Etruscan Smile (2017) – Emily
Above Suspicion (2017) – Jolene
Aiheesta muualla

Kuvia tai muita tiedostoja aiheesta Thora Birch Wikimedia Commonsissa
Thora Birch Internet Movie Databasessa. (englanniksi)
Thora Birch Elonetissä.
José Fernández Arteaga

José Fernández Arteaga vuonna 2016.
José Fernández Arteaga (12. syyskuuta 1933 – 17. joulukuuta 2021) oli meksikolainen roomalaiskatolinen arkkipiispa. Hänet vihittiin papiksi Tulancingon hiippakuntaan 4. huhtikuuta 1957 ja nimitettiin Apatzinganin hiippakuntaan 13. heinäkuuta 1974, ja piispaksi vihkiminen seurasi 12. syyskuuta. Pääkonsekraattorina toimi Mario Pio Gaspari, jota avustivat Victorino Alvarez Tena ja José Abraham Martínez Betancourt.
Fernández Arteaga sai 8. helmikuuta 1980 nimityksen Coliman piispaksi ja 20. joulukuuta 1988 Chihuahuan koadjuuttoriarkkipiispaksi. Hänestä tuli Chihuahuan arkkipiispa 24. kesäkuuta 1991. Hän jäi eläkkeelle 29. syyskuuta 2009.
Tikkurilan Palloseura

| TiPS |
| --- | --- |

Koko nimi:  Tikkurilan Palloseura
Lempinimet:  TiPS
Perustettu:  1958
Kaupunki:  Vantaa
Infobox OKNimi-testi OK: 
Tikkurilan Palloseura (TiPS) on Itä-Vantaalla Tikkurilan ja Hakunilan alueella toimiva erityisesti jalkapalloon erikoistunut urheiluseura. Seura perustettiin vuonna 1958.
Tikkurilan Palloseuran tavoitteena on antaa alueen lapsille ja nuorille turvallinen ja sosiaalinen kasvuympäristö jalkapallon parissa ja luoda heille mahdollisuudet kehittyä pelaajana valmennuslinjansa avulla. Kaikilla halukkailla on mahdollisuus liittyä seuraan. Seura kouluttaa valmentajansa ja toteuttaa Suomen Palloliiton Kaikki pelaa -ohjelmaa.
Tikkurilan Palloseura, Vantaan Jalkapalloseuran ja joukko muita vantaalaisseuroja perustivat AC Vantaan vuonna 1998.
Joukkueet > Miehet

Tikkurilan Palloseuran miesten edustusjoukkue on pelannut Ykkösessä vuosina 1996–1997 ja Kakkosessa 1980–1985, 1991–1992, 1995, 1998, 2004 ja 2011. Kaudella 2023 miesten edustusjoukkue pelasi miesten Kakkosta. Kaudella 2024 joukkue pelaa Kolmosessa. Seuran miesten reservijoukkue TiPS/2 pelaa Nelosessa. Joukkueen paikallisvastustaja on VJS, joka pelaa kaudella 2024 Kakkosessa. Paikallisotteluita kutsutaan nimellä Vantaan Derby. Seuran edustusjoukkueessa ovat pelanneet muun muassa Martti Puolakainen, Oliver Antman, Aatu Hakala, Aleksi Ristola ja Kalle Sotka
Joukkueet > Naiset

Seuran naisten edustusjoukkue on pelannut ylimmällä sarjatasolla, nykyisessä Kansallisessa Liigassa, vuosina 1995–1997, 2004–2010, 2016 ja 2018–2021. Lokakuussa 2021 seura ilmoitti luopuvansa naisten edustusjoukkueen Kansallisen Liigan sarjapaikasta.
Aiheesta muualla

Seuran sivusto
Thor Möger Pedersen

| Thor Möger Pedersen |
| --- | --- |
 Pedersen vuonna 2012.
Tanskan veroministeri
 Helle Thorning-Schmidtin I hallitus 3. lokakuuta 2011 – 16. lokakuuta 2012  
Edeltäjä:  Peter Christensen
Seuraaja:  Holger K. Nielsen
Henkilötiedot
Syntynyt: 31. tammikuuta 1985 (ikä 39) Valby, Tanska
Puoliso:  Nanna Westerby Jensen
Tiedot
Puolue:  sosiaalidemokraatit (2013–)
Muut puolueet:  sosialistinen kansanpuolue (vuoteen 2013)
Koulutus:  Kööpenhaminan yliopisto
Thor Möger Pedersen (s. 31. tammikuuta 1985 Valby) on tanskalainen sosiaalidemokraattisen puolueen poliitikko. Hän on toiminut Tanskan veroministerinä vuosina 2011–2012.
Pedersen kuului aiemmin sosialistiseen kansanpuolueeseen, mutta siirtyi vuonna 2013 sosiaalidemokraatteihin.
Yksityiselämä

Pedersenin puoliso Nanna Westerby Jensen on myös poliitikko. Jensen edusti sosialistista kansanpuoluetta kansankäräjillä vuosina 2007–2011 ja siirtyi sosiaalidemokraattiseen puolueeseen vuonna 2013.
Aiheesta muualla

Thor Möger Pedersen Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Thor Möger Pedersen Wikimedia Commonsissa
Titaanien sota (anime)

| Titaanien Sota> 進撃の巨人 (Shingeki no kyojin) |
| --- | --- |

Tyyli:  anime, toiminta, draama, post-apokalyptinen, fantasia
Luoja(t):  Hajime Isayama
Alkuperämaa:  Japani
Alkuperäiskieli:  japani
Tuotantokausia:  4
Jaksoja:  89 + 8 OVA
Tunnuskappale:  Guren no Yumiya(1–13) Jiyuu no Tsubasa(14–25) Shinzou wo Sasageyo!(26–37) Red Swan(38–49) Shoukei to Shikabane no Michi(50–59) My War(60–75) The Rumbling(76-87)
Tuotanto
Tuottaja(t):  Tetsuya Kinoshita Kensuke Tateishi Toshihiro Maeda Shin Furukawa (1–25) Tomohito Nagase (1–25) George Wada (1–59) Tetsuya Endō (26–49, 60–) Yasuyuki Nishiya (26–75) Sōya Kiyota (50–59) Hitoshi Itō (60–) Makoto Kimura (60–) Yasuo Onori (76–)
Ohjaaja(t):  Tetsurō Araki (jaksot 1–59) Masashi Koizuka (jaksot 26–59) Yūichirō Hayashi (jaksot 60–) Jun Shishido (jaksot 60–)
Käsikirjoittaja(t):  Yasuko Kobayashi (1–59) Hiroshi Seko (60–) Shintarō Kawakubo (76–)
Säveltäjä(t):  Hiroyuki Sawano Kohta Yamamoto
Tuotantoyhtiö(t):  Wit Studio (jaksot 1–59) MAPPA (jaksot 60–89) Production I.G
Aiheesta muualla
IMDb 
Titaanien sota (jap. 進撃の巨人, Shingeki no kyojin, engl. Attack on Titan) on samannimiseen mangasarjaan perustuva japanilainen animesarja. Suomessa sarjaa voi katsoa englannin kielellä suoratoistopalveluista Crunchyroll ja Wakanim.
Sarja sijoittuu post-apokalyptiseen maailmaan, jossa titaanit hyökkäävät ihmiskunnan kimppuun. Titaanit syövät päähenkilön Eren Yeagerin äidin, joka vannoo kostavansa tämän titaaneille tappamalla ne kaikki. Eren ja hänen ystävänsä Mikasa ja Armin päättävät liittyä tiedustelujoukkoihin, jotka ainoina poistuvat titaaneilta suojaavien muurien sisältä ja taistelevat titaaneja vastaan pitääkseen ihmiskunnan elossa. Sarja seuraa sotilaiden taisteluita titaaneja vastaan, sekä heidän pyrkimystään selvittää titaanien historiaa ja mistä ne ovat lähtöisin.
Titaanien sota-animaatiosarja on yksi katsotuimmista animeista ympäri maailman ja se on myös yksi maailman korkeimmin arvostelluista televisiosarjoista IMDb:n ja monien muiden lähteiden mukaan. Titaanien sota on ollut Yhdysvalloissa vuoden 2021 alkupuolella sekä maailman katsotuin anime, että televisiosarja.
Julkaisu ja tuotanto

Titaanien sodan ensimmäinen tuotantokausi sai ensi-iltansa Japanissa 7. huhtikuuta ja 29. syyskuuta 2013 välisenä aikana. Toisen tuotantokauden ensimmäinen jakso julkaistiin 1. huhtikuuta 2017. Sarjan kolmas tuotantokausi julkaistiin kahdessa osassa, joista ensimmäinen sai ensi-iltansa heinäkuussa 2018, ja toinen puolisko huhtikuussa 2019. Sarjan neljännen ja viimeisen tuotantokauden ensimmäinen osa julkaistiin joulukuussa 2020, ja toinen osa tammikuussa 2022. Toisen osan päättyä huhtikuun 2022 alussa julkistettiin tieto kolmannesta osasta, joka esitetään 2023. Titaanien sodan spin-off-mangoista on tehty myös anime-adaptaatioita.
Sarjan ensimmäiset kolme tuotantokautta on tuottanut Wit Studio ja ohjannut Tetsurō Araki. Toisen ja kolmannen tuotantokauden Arakin kanssa ohjasi Masashi Koizuka. Sarjan neljäs tuotantokausi siirtyi MAPPA-studion tuotantoon, ja sen on ohjannut Yūichirō Hayashi sekä Jun Shishido.
Musiikki

Titaanien sodan tunnusbiisejä on seitsemän. Suurimman osan tunnusbiiseistä on säveltänyt myös Sound Horizon -nimellään tunnettu Linked Horizon. Muita säveltäjiä ovat Yoshiki, Hyde, Shinsei Kamattechan ja SiM. Linked Horizonin albumi "Jiyū e no Shingeki", mikä sisältää sarjan kaksi ensimmäistä tunnusbiisiä, myi tuplaplatinaa Japanissa vuonna 2015. Tunnusbiisiä "Shinzou wo Sasageyo" on myös kuunneltu Spotifyssä yli 100 miljoonaa kertaa.
| Kausi | Tunnusbiisin nimi | Säveltäjä(t) |
| --- | --- | --- |
| 1 | Guren no Yumiya  Jiyū no Tsubasa | Linked Horizon |
| 2 | Shinzou wo Sasageyo | Linked Horizon |
| 3 | Red Swan Shoukei to Shikabane no Michi | Yoshiki, Hyde Linked Horizon |
| 4 | My War  The Rumbling | Shinsei Kamattechan (1. osa)  SiM (2.osa) |
Muun sarjan musiikin ovat säveltäneet Hiroyuki Sawano, sekä Kohta Yamamoto. Sawano on säveltänyt kausien ensimmäisen kolmen kauden musiikin. Neljännellä kaudella suurimman osan kappaleista on säveltänyt Yamamoto, mutta Sawano on myös säveltänyt neljännen kauden kappaleita.
Vastaanotto

Titaanien sota on monien lähteiden mukaan yksi kaikkien aikojen suosituimmista animesarjoista. Se on saavuttanut suurta suosiota ja klassikkoteoksen maineen myös länsimaissa sekä animeyhteisöjen ulkopuolella. Titaanien sota oli vuonna 2021 Yhdysvaltojen katsotuin televisiosarja.
Titaanien sota on saanut lukuisia eri palkintoja, kuten paras ohjaus, paras käsikirjoitus, paras animaatio, paras musiikki, paras ääninäyttely, paras tv-ohjelma ja paras anime.
Vuonna 2015 Kiina kielsi Titaanien sodan esittämisen yhdessä 37 muun japanilaisen animesarjan kanssa. Sarjat kiellettiin niissä esiintyvän väkivallan, pornografian, tai muun "nuorten terveyttä vaarantavan" teeman vuoksi.
Titaanien sodan IMDb-arvosana on 9,0 ja Rotten Tomatoes -arvosana 95 %.
Aiheesta muualla

Kuvia tai muita tiedostoja aiheesta Titaanien sota Wikimedia Commonsissa
Theodore Bagwell

| Theodore Bagwell |
| --- | --- |

Näyttelijä(t):  Robert Knepper
Kesto:  2005–2017
Ensi- esiintyminen:  Kausi 1: ”Allen Schweitzer”
Viimeinen esiintyminen:  Kausi 5: ”Silmiin kätketty”
Henkilötiedot
Koko nimi:  Theodore ”T-Bag” Bagwell
Sukupuoli:  mies
Suhteet
Vanhemmat:  Audrey Bagwell
Lapset:  David ”Whip” Martin
Tutut:  Lincoln Burrows Michael Scofield
Infobox OKVirheellinen NIMI-arvo: 
Theodore ”T-Bag” Bagwell on kuvitteellinen sarjamurhaaja yhdysvaltalaisessa televisiosarjassa Pako, jossa häntä näyttelee Robert Knepper. Toisella tuotantokaudella lyhyesti esiintyvää nuorta Theodorea näyttelee Michael Gohlke. T-Bag esiteltiin ensimmäisen tuotantokauden toisessa jaksossa ”Allen Schweitzer”.
Teknisesti T-Bag on biseksuaali, mutta Knepper on kuvaillut hahmoaan ”raa’aksi eläimeksi”, joka ”harrastaisi seksiä minkä tahansa kanssa.” TV-Guiden Maya Schechter kuvaili T-Bagia ”yhtenä television karmivimpana hahmona” ja hahmo on mainittu Entertainment Weeklyssä ”yhtenä TV:n parhaimpana roistona”.